Diari Oficial de la Generalitat Valenciana


Sumari del DOGV 8728, del 29-01-2020 (2020/393)

RESOLUCIÓ de 14 de gener de 2020, de la conselleria d'Agricultura, Desenvolupament Rural, Emergència Climàtica i Transició Ecològica, per la qual s'executa la sentència núm. 459/2019 que estima el recurs contenciós administratiu núm. 386/2016 contra la resolució de 8 de febrer de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es va aprovar la delimitació parcial de la via pecuària núm. 14, Carrerada de Benialbò, en el tram afectat per la unitat d'execució número 2 del pla parcial l'Altet en el terme municipal de Cocentaina.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8728

Data del DOGV
:   29-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/393


Data del document
:   14-01-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 14 de gener de 2020, de la conselleria d'Agricultura, Desenvolupament Rural, Emergència Climàtica i Transició Ecològica, per la qual s'executa la sentència núm. 459/2019 que estima el recurs contenciós administratiu núm. 386/2016 contra la resolució de 8 de febrer de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es va aprovar la delimitació parcial de la via pecuària núm. 14, Carrerada de Benialbò, en el tram afectat per la unitat d'execució número 2 del pla parcial l'Altet en el terme municipal de Cocentaina. [2020/393]  
  
Antecedents de fet  
Primer. En data 2 de març de 2016, es publica en el Diari Oficial de la Generalitat Valenciana núm. 7732 la Resolució de 8 de febrer de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària núm. 14 «carrerada de Benialbò» en el tram afectat per la unitat d'execució núm. 2 del Pla parcial «L'Altet» en el terme municipal de Cocentaina, província d'Alacant.  
Segon. En data 13 de setembre de 2019, la secció primera de la Sala Contenciosa Administrativa, del Tribunal Superior de Justícia de la Comunitat Valenciana, dicta la Sentència núm. 459/2019, relativa al recurs la decisió de la qual és la següent:  
«Que estimem el recurs contenciós administratiu número 386/2016, contra la Resolució de 8 de febrer de 2016, de la Conselleria d'Agricultura, Medi Ambient, Canvi Climàtic i Desenvolupament Rural, que anul·lem per ser contrària a dret».  
En el fonament de dret segon de la Sentència s'indica: Per tant, en aquest cas, en haver transcorregut més de 18 mesos des de l'inici del procediment de delimitació, el 12 d'agost de 2014, fins a la data de publicació de la Resolució de 8 de febrer de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària número 14, carrerada de Benialbò, en el tram afectat per la unitat d'execució número 2 del pla parcial l'Altet en el terme municipal de Cocentaina, el dia 2 de març de 2016, ha de considerar-se produïda la caducitat de l'expedient administratiu.  
  
Fonaments de dret  
Primer. Llei 3/1995, de 23 de març, de vies pecuàries.  
Segon. Llei 3/2014, d'11 de juliol, de la Generalitat, de vies pecuàries, de la Generalitat Valenciana.  
Tercer. Llei 30/199, de 26 de novembre, de règim jurídic de les administracions públiques i del procediment administratiu comú.  
  
Quart. Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural.  
Vist tot el que s'ha exposat, i en virtut de les competències que m'han sigut conferides, resolc:  
  
Executar la Sentència núm. 459/2019 del Tribunal Superior de Justícia de la Comunitat Valenciana, Sala Contenciosa Administrativa que anul·la la Resolució de 8 de febrer de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària núm. 14 «carrerada de Benialbò» en el tram afectat per la unitat d'execució núm. 2 del Pla parcial «l'Altet» en el terme municipal de Cocentaina, província d'Alacant (DOGV 7732, 16.03.2016). L'anul·lació esmentada deixa sense efecte la delimitació i, per tant, les actuacions posteriors conseqüència d'aquesta, per la qual cosa haurà de notificar-se aquesta nul·litat a totes les persones interessades en l'expedient, així com a la Direcció General de Patrimoni i a la Gerència de Cadastre Immobiliari, a fi de revertir les actuacions realitzades com a conseqüència de la delimitació.  
  
València, 14 de gener de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollá Herrera.